నన్ను చూసుకునే నానీ, ఓల్ గోలీ,
గొప్ప రచయిత కావాలంటే, ప్రతి విషయం గురించీ తెలిసి ఉండాలి అని అంటుంది.
ప్రతి విషయం గురించి తెలియాలంటే, ప్రతి విషయాన్నీ చూడాలి.
మరి ప్రతి విషయాన్నీ చూడాలంటే, స్పైగా మారాలి.
స్పై లాగా ఉండాలంటే, అందుకు నిఘా సామాను కావాలి.
హ్యారియట్!
వస్తున్నా!
స్కూల్ ఉన్న రోజు నేను నిఘా పెట్టడానికి వెళ్ళకూడదు, కానీ నేనది పట్టించుకోను.
ఇంత ముఖ్యమైన విషయం కోసం రూల్స్ పాటించకపోయినా పరవాలేదు,
రహస్యాలని వెలికితీయాలి, వంకాయ రంగు బటర్ ఫ్లై యో-యోని విసరాలి.
హ్యారియట్ ఎం. వెల్ష్, పైన ఏం చేస్తున్నావ్?
ఏమీ లేదు.
ఏమీ లేదు, కాకపోతే అత్యంత ధైర్యవంతమైన, ప్రమాదకరమైన,
చరిత్రలో నిలిచిపోయే ముఖ్యమైన పని కోసం సిద్ధమవుతున్నాను.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
“నేనొక దారుణమైన స్పై”
లూయిస్ ఫిట్జ్ హ్యూ రచనపై ఆధారపడింది
హాయ్. లేటుగా వచ్చినందుకు సారీ.
ఈరోజు స్కూలు కోసం చాలా సర్దుకోవాల్సి వచ్చింది.
ఈరోజు ఏదైనా ప్రత్యేకత ఉందా?
ఒక పెద్ద హిస్టరీ పేపర్ ఉంది.
-అమ్మా. -హ్యారియట్,
జుట్టు కళ్ళలో పడుతుంటే నీకసలు ఎలా కనిపిస్తోంది?
అలా పడితే నాకిష్టం.
నీ జుట్టు బాగుంది.
నా జుట్టు అద్భుతంగా ఉంది.
నీ పేపర్ దేని గురించి రాయబోతున్నావు?
ఇంతవరకూ ఎవరూ అలాంటిది రాసి ఉండరు.
మంచి రచయిత అలాగే రాస్తారు.
తనే ఓల్ గోలీ. ఆవిడ నన్ను చూసుకునే నానీ, నా గురువు కూడా.
తను లేకపోతే నేను ఏమై ఉండేదాన్నో.
ఈ రోజు లంచ్ బాక్సులో ఏమిస్తున్నారు ఓల్ గోలీ?
ఏమో తెలీదు.
బ్రెడ్ మీద మయోనేస్ పూసి చేసే టమాటో సాండ్విచ్ అయితే ఎలా ఉంటుంది?
అలోచించి చెబుతా.
"బ్రెడ్ మీద మయోనేస్ పూసి చేసే టమాటో సాండ్విచ్" తినే మూడ్ ఈరోజు నాకుందా?
విషయమేంటంటే,
"బ్రెడ్ మీద మయోనేస్ పూసి చేసే టమాటో సాండ్విచ్" తినే మూడ్
నాకు గత ఐదున్నర ఏళ్ళనుండి అలాగే ఉంది.
అంటే 2,008 టమాటో సాండ్విచ్ లు అన్నమాట,
అంటే మా అమ్మ 2,008 సార్లు ఇలా చెప్పి ఉంటుంది:
హ్యారియట్, నువ్వు ఇంకొక టమాటో సాండ్విచ్ తిన్నావంటే,
నువ్వే ఒక టమాటో సాండ్విచ్ లా మారిపోతావ్.
అలా జరిగితే ఎంత బాగుంటుంది.
నేను వెళ్ళాలి. నాకు గుడ్ లక్ చెప్పండి.
గుడ్ లక్, బంగారం.
గుడ్ లక్.
అదృష్టం ఉంటే సరిపోదు, హ్యారియట్.
గుర్తు పెట్టుకో, జీవితం ఒక పోరాటం, మంచి గూఢచారి పట్టు వదలడు.
దాన్ని గుర్తు పెట్టుకోవాలి.
జీవితం ఒక పో...
మంచి హ్యారియట్ లా ప్రవర్తించు. ఎటు వెళుతున్నావో చూసుకో!
తను నా బెస్ట్ ఫ్రెండ్, జేనీ గిబ్స్.
మేమిద్దరం కేజీ నుండి కలిసే ఉన్నాం, పెరిగే కొద్దీ
తను కొంచెం వింతగా తయారవుతోంది.
స్పోర్ట్, నీ బుర్ర గుమ్మడికాయంత ఉండాలనుకుంటున్నావా లేక గుప్పెడంత ఉండాలనుకుంటున్నావా?
సైమన్ "స్పోర్ట్" రోక్ నా మరో బెస్ట్ ఫ్రెండ్.
వింతైన విషయం ఏంటంటే, పోనుపోను తను మామూలుగా ప్రవర్తిస్తున్నాడు.
గుమ్మడికాయ ఎంత పెద్దది?
అయితే గుమ్మడికాయే.
గ్రెగొరీ స్కూల్లో ఉండే ప్రతి ఒక్కరి గురించీ చెప్పే తీరిక నాకు లేదు.
అయినప్పటికీ,
మేరియన్ హాతోర్న్ గురించి మాత్రం చెబుతాను, ఎందుకంటే తను కుళ్ళుబోతు, మంచిది కాదు
జేనీ, నేను ఏదో ఒకరోజు తనపై పగ తీర్చుకుంటాం.
గుడ్ మార్నింగ్, మిస్టర్ హొరేషియో.
గుడ్ మార్నింగ్, మేరియన్.
పింకీ వైట్ హెడ్, అలా చేయడం వెంటనే ఆపు.
నిన్ను హెచ్చరిస్తున్నాను, పింకీ. ఆఖరి అవకాశం. అలా చేయడం ఆపు.
దయచేసి చెప్పేది వింటారా? మీ క్లాస్ సిలబస్ ప్రకారం,
మీ హిస్టరీ పరిశోధన కోసం మీకు రెండు పీరియడ్లు క్లాసులు జరగవు.
మీరు సరైన సమయానికి తిరిగి రాకపోతే, ఆ విషయం... మేరియన్?
మీ ప్రోగ్రెస్ రిపోర్టులో రాయడం జరుగుతుంది.
నేను తనలా లేనందుకు సంతోషిస్తున్నాను. లేదంటే బోరు కొట్టి చచ్చే దాన్ని.
నేను ఎక్కడికి వెళుతున్నానో మీకు తెలుసా?
అందరిలాగే లైబ్రరీకే కదా?
నేను కాదు.
నిఘా వేయడం కోసం వెళుతున్నావా?
పాతకాలం నాటి అంశాల గురించి మీరు పరిశోధన చేస్తూ చేయండి,
నేను చరిత్రలో నిలిచే క్షణాల్ని కళ్ళారా చూడడానికి వెళుతున్నాను.
తన పేరు అగాథ కె. ప్లంబర్.
ఆవిడ లాయర్ అనుకుంటా.
రోజూ ఉదయం తను సొంతగా తయారు చేసిన వింత దుస్తులు వేసి,
తన కుక్కల్ని నడిపించుకుంటూ తీసుకెళ్లడం నేను చూసేదానిని.
ఉన్నట్టుండి ఒకరోజు ఆవిడ, ఆవిడ కుక్కలు మాయమైపోయాయి.
కాబట్టి సుమారు నాలుగు నెలల క్రితం,
నేను మిసెస్ ప్లంబర్ ఏమైందో కనిపెట్టడానికి తనపై నిఘా మొదలుపెట్టాను.
మంచి వార్త ఏంటంటే, కుక్కల కోసం డ్రెస్సులు అమ్మే షాపు
తెరవడం కోసం తను తన బోరింగ్ ఉద్యోగం వదిలేసింది.
చెడు వార్త ఏంటంటే...
అప్పర్ ఈస్ట్ సైడ్ అద్దెలు ఎంత ఉంటాయో నీకు తెలుసా?
…అందుకు బోలెడు డబ్బు ఖర్చవుతుంది.
నేను బ్యాంకు నుండి భారీ మొత్తంలో లోన్ తీసుకోవాల్సి ఉంటుంది.
అంతా నాశనమయ్యే అవకాశం ఉంది.
తేలిందేమంటే, కొత్త జీవితం మొదలుపెట్టడానికి భయపడిన మిసెస్ ప్లంబర్
మంచం దిగడం కూడా మానేసింది.
మిసెస్ ప్లంబర్, మీరు బానే ఉన్నారా?
బానే ఉన్నాను, నేడిన్.
నా మనసేమీ బాగోలేదంతే.
పాపం మిసెస్ ప్లంబర్.
పథకం ప్రకారం జరగకపోతే,
ఆవిడ ఎప్పటికీ మంచంలోనే ఉండిపోతుంది.
జేనీ, తను మంచం దిగబోతోంది.
నా నిఘా నిపుణత సాయంతో ఈ ఉదయం బ్యూటీ పార్లర్ అప్పాయింట్మెంట్ తీసుకుంది అని తెలిసింది.
అంటే దానర్థం తను మంచం దిగి తీరాలి.
అక్కడ చక్కగా తయారయి బ్యాంకుకు వెళుతుంది,
లోన్ సంపాదించి, అద్భుతమైన కొత్త జీవితం ప్రారంభిస్తుంది.
చరిత్రలో నిలిచే క్షణాలను కళ్ళారా చూసేందుకు నేను అక్కడ ఉంటాను.
సరే, నువ్వు లైబ్రరీకి ఖచ్చితంగా రావట్లేదా?
చరిత్ర పుస్తకాల్లో మాత్రమే ఉండదు, స్పోర్ట్.
అది మన చుట్టూ నిరంతరం జరుగుతూ ఉంటుంది.
ఎక్కడ చూడాలన్నది మనకు తెలియాలంతే.
నేను పదకొండింటికి 79వ వీధిలో ఉన్న పార్కులో కలుస్తాను.
మనం క్లాసుకు తిరిగి వెళ్ళాక, మిసెస్ అగాథ కె. ప్లంబర్
తన కాళ్ళపై తాను నిలబడి కొత్త జీవితం ప్రారంభించిన చారిత్రక దినం గురించి అందరికీ చెబుతాను.
కచ్చితంగా ఫెయిల్ అవుతుంది.
ఖచ్చితంగా.
నాకు ఎక్కువ సమయం లేదు.
నేను బ్యూటీ పార్లర్ కి వెళ్లి, మిసెస్ ప్లంబర్ అప్పాయింట్మెంట్ కాన్సిల్ చేయలేదని నిర్థారించుకోవాలి,
ఆపై 9:45కి మిసెస్ ప్లంబర్ అపార్ట్ మెంట్ కి వెళ్లి
తను మంచం మీది నుండి కాలు కిందపెట్టే క్షణాన్ని చూడాలి.
అన్నిటికంటే ముందు నేను నా స్పై యూనిఫారం ధరించాలి.
లెన్సులు లేని కళ్ళద్దాలతో అది మొదలవుతుంది
వాటిని మా నాన్న డెస్క్ లోంచి కొట్టేశాను, అవి పెట్టుకుంటే నేను తెలివైన దానిలా కనిపిస్తాను.
నా స్పై బెల్టులో ఒక టార్చ్ లైట్, నా నోట్ బుక్ కోసం ఒక వాటర్ ప్రూఫ్ బ్యాగ్,
బోలెడన్ని పెన్నుల కోసం ఇంకో వాటర్ ప్రూఫ్ బ్యాగ్, నీళ్ళు తాగడానికి వాటర్ బాటిల్…
…ఇంకా మడవగలిగే ఫోర్కు, ఇంతవరకూ వాడలేదు, కానీ ఎప్పుడు అవసరమవుతుందో తెలీదు కదా.
ఇదొక పిచ్చి ట్రాన్సిస్టర్ రేడియో
పాటలు వినడం కోసం.
నాకీ పాటంటే ఇష్టం.
కొందరు అరవడం నేర్చుకుంటారు కొందరు నేర్చుకోలేరు
వెంటనే కావొచ్చు, ఆలస్యం కావొచ్చు బేబీ ఇదిగో ఒక పాట
సమస్యకు అసలు మూలాలేమిటో నువ్వు ఖచ్చితంగా తెలుసుకుని తీరాలి
సమస్యకు అసలు మూలాలేమిటో తెలుసుకుని తీరాలి
ఇప్పుడే ఒకటి, రెండు
మూలమేమిటో ఇప్పుడే తెలియాలి
యే, బూమ్
-హేయ్, హ్యారియట్. -హేయ్, ఎడ్.
-హేయ్, ఎలా ఉన్నావు? -హేయ్, స్క్వీజీ.
సమస్యకు అసలు మూలాలేమిటో తెలుసుకో రెట్టింపు ప్రయత్నించు
సమస్యకు మూలాలేమిటో తెలుసుకో
రెట్టింపు ప్రయత్నించు
ఒకటి, రెండు
నన్ను పోలీసు ఎందుకు అనుసరిస్తాడో తెలీదు,
కానీ నేను ఎలాంటి ఛాన్స్ తీసుకోదలుచుకోవడం లేదు.
అనుకున్న సమయానికే నేను శాఫ్రాన్ దగ్గరికి చేరుకున్నాను.
నీ కళ్ళను దాచుకున్నావెందుకు బంగారు? చాలా అందమైన కళ్ళు నీవి.
నాకొక్క పది నిముషాలు సమయమివ్వు. నిన్ను కొత్తగా మార్చేస్తాను.
కొంచెం ఆలోచించు.
చూడండి, నేను ఇక్కడికి
మా ప్రియమైన ఆంటీ అప్పాయింట్మెంట్ ఈ ఉదయం ఉందోలేదో కనుక్కుందామని వచ్చాను.
చూస్తా ఉండు. అగాథ...
ప్లంబర్, అవును. 10:15కి ఉంది.
కావాలంటే, తను వచ్చేలోగా నీకు ఒక అందమైన హెయిర్ కట్...
తర్వాత, మిసెస్ ప్లంబర్ దగ్గరికి.
సాధారణంగా, లోపలికి వెళ్ళడానికి
సరైన సమయం మధ్యాహ్నం వాచ్ మెన్ షిఫ్ట్ మారే సమయం.
ఈరోజు నేను ప్లాన్ బి అమలు చేయాలి.
వావ్, చాలా బాగా చేస్తున్నారే.
నేను చేసే ఉద్యోగంలో ప్రాక్టీసు చేయడానికి బోలెడు ఖాళీ సమయం ఉంటుంది.
నేను కూడా బాగా చేస్తాను. కుక్కను నడిపిస్తున్నట్లుగా చేయమంటారా?
పరవాలేదు. నేనెలా చేస్తానో చూడు.
నేను గొప్పలు చెప్పుకోవడం లేదమ్మాయి, కానీ మా ఊళ్ళో...
ఇలా చేస్తే కుక్కను నడిపించడం అంటారు…
…తెలుసా!
ఇదేంటా అని ఆశ్చర్యపోతున్నారా, దీన్ని డంబ్ వైటర్ అంటారు.
ఇది పాతకాలం నాటి లిఫ్ట్
దీని సహాయంతో ఆహారం, డ్రింక్స్ లాంటివి వివిధ ఫ్లోర్స్ కి పంపించేవారు.
నిఘా వేయడానికి దీన్ని మించింది లేదు.
అబ్బా!
అయిపోయింది. ఎవరు హీరోలా ఉన్నారు?
నువ్వు హీరోలా ఉన్నావు.
సరే, సరే. నేను పార్లర్ కి వెళ్ళాల్సిన సమయమైంది.
అవును, వెళ్ళాలి.
బ్యాంకులో మీటింగ్ కి అందంగా కనిపించాలి కదా, ఏమంటారు?
అవును, కనిపించాలి.
నా సంగతి తెలుసుగా.
బ్యూటీ పార్లర్ కి వెళితే, ఇక నన్నెవరూ ఆపలేరు.
అవును, మీరు సాధించగలరు.
నేను గతంలో ఎప్పుడూ కుక్కలతో కళ్ళలో కళ్ళు పెట్టి చూసే పోటీలో పాల్గొనలేదు,
అయితే కళ్ళు తిప్పకుండా వాటిని అలాగే చూస్తూ ఉంటే, అవి ఏమీ చేయవని అనుకున్నాను.
సమస్యేమిటంటే, ఆవిడ కాళ్ళు నేలను తాకి చరిత్ర సృష్టించడం నేను కళ్ళారా చూడాలి.
పక్కకి చూడలేను. దాదాపు పెట్టినట్లే. కానివ్వండి.
చూడకుండా ఉండలేకపోతున్నా.
చూడొద్దు, చూడొద్దు.
చూసి తీరాలి!
అసలిక్కడ ఏం జరుగు...
హాయ్.
ఎవరు నువ్వు?
నీకేం కావాలి?
నేను వివరంగా చెబుతాను.
ఇటు రా, నిన్నే!
నన్ను నిజంగా క్షమించండి.
తనని ఇక్కడి నుండి తీసుకుపో!
ఎప్పుడూ తిరిగి రాకు!
పరవాలేదు. కంగారుపడకండి, పిల్లలూ.
మీరిక అరవడం ఆపేయొచ్చు. నేను ఎక్కడికీ వెళ్ళడం లేదు. కంగారుపడకండి.
నా అప్పాయింట్మెంట్స్ అన్నీ కాన్సిల్ చేయాలి. నా కుక్కలు బెదిరిపోయాయి, నేను అప్సెట్ అయ్యాను.
అసలు ఈ ప్రపంచం సమస్యేంటి?
గూఢచారులు దొరికిపోకుండా చూసుకోవాలి.
గూఢచారులు ఖచ్చితంగా పాటించాల్సిన విషయమిది.
నేనొక పనికిమాలిన గూఢచారిని, అంటే నేను ఎప్పటికీ విషయాలు తెలుసుకోలేను.
అంటే దానర్థం నేను ఎప్పటికీ మంచి రచయితని కాలేను, కనీసం మామూలు రచయితని కూడా కాలేను.
-ఏం జరిగింది? -మిసెస్ ప్లంబర్ మంచం దిగారా?
లేదు. ప్యాంట్లు వేసుకున్న కుక్కలు నన్ను పట్టుకున్నాయి, ఆ ఇంటి పనిమనిషి నన్ను బయటికి విసిరేసింది.
నేను నమ్మలేకపోతున్నాను. మిసెస్ ప్లంబర్ కాలు నేలకు ఇంత దగ్గరికి వచ్చింది తెలుసా.
నేను అంతా పాడు చేశాను.
పరవాలేదు, హ్యారియట్. నువ్వంటే మాకు ఇప్పటికీ ఇష్టమే.
వెళ్ళిపోదాం పదండి.
"వదలడు"?
"జీవితం ఒక పోరాటం, మంచి గూఢచారి పట్టు...
వదలడు."
ఫ్రెండ్స్, మనం వెనక్కి వెళ్ళకూడదు, ఇప్పుడే కాదు.
నేను అంతా పాడు చేశాను, కానీ బహుశా పరిస్థితిని చక్కబెట్టొచ్చు ఏమో.
పార్లర్
నువ్వు చేయాల్సింది ఏంటంటే, మిసెస్ ప్లంబర్ కోసం 11:30కి కొత్త అప్పాయింట్మెంట్ తీసుకో, సరేనా?
శాఫ్రాన్ కోసం అడుగు. ఇది చాలా అత్యవసరం అని ఆమెకు చెప్పు.
అర్థమయింది.
జేనీ, వాళ్ళు నీ జుట్టు కత్తిరించకుండా చూసుకో! వాళ్ళకు అది తప్ప వేరే పనిలేదు.
మనం ఎక్కడికి వెళుతున్నాం?
నరకానికి.
నేను ఆ తలుపులోంచి లోపలికి వెళ్ళాలి.
వాచ్ మెన్ చాలా కోపంగా ఉన్నాడు.
నేను దొంగలాగా లోపలికి వెళ్ళినందుకు అతనికి తిట్లు పడ్డాయేమో.
పైగా, అతనొక వాచ్ మెన్, సరదాపడే విషయాలు ఏముంటాయి?
వాచ్ మెన్ గా ఉండడానికి నాకేమీ సమస్య లేదు.
యూనిఫారం ఉంటుంది. అందరి పేర్లూ తెలుస్తాయి.
ఈ వీధికే మేయర్ లాగా ఉండొచ్చు.
ఆ విషయం అతనికి ఎందుకు చెప్పకూడదు? అతనికి ఇదంతా చెప్పి, దృష్టి మళ్ళించు.
నాకు కొన్ని సెకన్లు కావాలంతే.
నా పేరు స్పోర్ట్ రోక్. నేను మీ అభిమానిని. మీరు చేసే పని నాకు చాలా ఇష్టం.
థాంక్యూ.
-ఇక్కడున్న వాళ్ళెవరూ అలా అనుకోరు. -జనానికి అర్థం కాని విషయం ఏంటంటే
తలుపులు తెరవడం మాత్రమే కాకుండా వాచ్ మెన్ చేయాల్సిన పనులు చాలా ఉంటాయి.
చివరికి ఒకరికైనా అర్థమయింది.
మేడం.
హేయ్, నేను ఒక్క క్షణం మీ టోపీ పెట్టుకోవచ్చా?
చూడ్డానికి బాగుంది.
పెట్టుకుంటే బాగుంది.
-హేయ్, ఇది దేనికోసం? -దీన్ని ఊది టాక్సీ పిలుస్తాను.
టాక్సీ కావాలంటే, నువ్వు కేవలం...
క్షమించండి, మాక్. పొరబాటు జరిగింది. నేను ఈ పిల్లాడితో మాట్లాడుతున్నాను.
తను వాచ్ మెన్ కావాలనుకుంటున్నానని చెప్తున్నాడు.
నాకు ప్రతిరోజూ ఇలాంటి అవకాశం దొరకదు తెలుసా.
నేను అతనికి నా టోపీ కూడా ఇచ్చాను, అలా ఇవ్వడానికి నాకు అనుమతి లేదు.
కానీ నేను నియమాలు పాటించననే సంగతి మీకు తెలుసు కదా.
కాబట్టి, అదీ విషయం, మాక్.
నిజంగా నన్ను క్షమించండి.
హేయ్!
ఏం చేస్తున్నావ్? అక్కడే ఆగు. లోపలికి వెళ్ళే ఆలోచన కూడా చేయకు.
ఆగు!
గుడ్ మార్నింగ్, మిస్ వెల్ష్.
నాకది ఇవ్వు.
వెనక్కి రా, నిన్నే!
హలో, మిసెస్ ప్లంబర్.
నేడిన్ మీక్కూడా.
ఏ సమస్యా లేదని పరీక్షించడానికి వచ్చాను.
చూడబోతే సమస్యేమీ ఉన్నట్లు లేదు కాబట్టి, నేను తిరిగి...
వెనక్కి రా, నిన్నే!
కుక్కలూ, నన్ను రక్షించండి!
మిసెస్ ప్లంబర్, నా పేరు హ్యారియట్ ఎం. వెల్ష్,
మిమ్మల్ని భయపెట్టి, మీ కుక్కల్ని కంగారుపెడుతున్నందుకు నన్ను క్షమించండి,
కానీ నేను చెడగొట్టిన దాన్ని తిరిగి సరిచేయాల్సిన అవసరం ఉంది,
అదేమంటే మీరు చరిత్ర సృష్టించడం.
కొత్తగా ఏదైనా ప్రయత్నించాలంటే ఎంత భయమేస్తుందో నాకు తెలుసు.
కానీ జీవితం ఒక పోరాటమనీ, దాన్ని మధ్యలో వదిలేయకూడదని ఓల్ గోలీ అంటుంది.
మీరు రచయిత అయినా, గూఢచారి అయినా,
లేక కుక్కల కోసం ప్యాంట్లు తయారు చేయాలని కలలు కనే వారయినా సరే.
కుక్కలు ప్యాంట్లు వేసుకోవాలా? నాకు తెలీదు! నాకు నిజంగా తెలీదు.
కొంచెం వింతగా ఉంది, కానీ నేను కుక్కను కాదు కదా.
మీరు నీళ్ళలోంచి బయటపడ్డ చేపలాగా ఈ పెద్ద కుక్కల మంచం మీద పడి ఉండడం
చూడలేకపోతున్న ఒక అమ్మాయిని నేను!
మీకు సూటిగా అసలు విషయం చెబుతాను.
మీరు ఈ మంచం దిగకపోతే,
పార్లర్ కి వెళ్ళి అందంగా తయారయి గొప్పగా ఫీలయ్యి
బ్యాంకుకు వెళ్లి లోన్ తీసుకుని, కుక్కల కోసం ప్యాంట్ల షాపు తెరవకపోతే,
మీరు బతికి ఉన్నన్నాళ్ళూ నేను పిచ్చిదానిలాగా
మీ గదిలోకి ఇలాగే వస్తానని నేను మాటిస్తున్నాను.
ప్లీజ్.
నేను పోలీసులకి ఫోన్ చేస్తున్నాను.
వద్దు, నేడిన్, ఆగు. తను చెప్పింది నిజమే.
నేను పిచ్చిదానిలా ఈ మంచం మీద ఎంతోకాలం నుండి పడి ఉన్నాను.
ఇదేమీ కష్టంగా లేదు.
థాంక్యూ, హ్యారియట్ ఎం. వెల్ష్.
ఇక బయలుదేరండి.
ఏంటి నువ్వనేది? నేను నా అప్పాయింట్మెంట్ కాన్సిల్ చేశాను.
కంగారుపడకండి, అది కాన్సిల్ కాలేదు.
ఆగు, అదెలా?
దానికోసం నా మనుషుల్ని పంపించాను.
నా జుట్టు వదిలేయండి, నా జుట్టు వదిలేయండి!
ఏమో నాకు తెలీదు.
రేపు గానీ లేక వచ్చేవారం గానీ వెళితే బాగుంటుందేమోనని అనుకుంటున్నాను.
మీకు ఇదైతే బాగుంటుంది.
కొత్తది
నాకది బాగుండదు.
కాస్మోపాలిటన్ స్టైలా?
బాగుంది, కదూ?
మాకోసం టాక్సీ పిలుస్తారా, సర్?
హేయ్, అబ్బాయి. ఇదిగో పట్టుకో.
అలాగే!
స్పోర్ట్, జేనీలు సరిగ్గా సమయానికి స్కూల్ చేరుకున్నారు
వాళ్ళ ప్రోగ్రెస్ రిపోర్టులో చెడుగా రాయకుండా రక్షించబడ్డారు.
నాకోసం ఏదో ఒక సాకు చెబుతామని అన్నారు, కానీ అవసరం లేదని చెప్పాను.
నేను స్కూలుకి తిరిగి వెళ్ళాక, మిస్టర్ హొరేషియోకి ఉన్నదున్నట్లు నిజం చెప్పాను.
బ్యాంకు
చరిత్రలో నిలిచే సందర్భాన్ని రాయాలంటే అందుకు తగ్గట్లు
సరిగ్గా పరిశోధన చేయడానికి తిరగాల్సి ఉంటుందని చెప్పాను.
నా ఉద్దేశం, వాషింగ్టన్ డెలావేర్ నదిని దాటడం గురించి పేపర్ రాస్తూ,
నేను కూడా అదే బోటులో ఉన్నట్లయితే,
ఆయన అవతలి ఒడ్డుకు చేరాడో లేదో తెలుసుకోవడానికి ప్రయత్నిస్తాను కదా?
మిస్టర్ హొరేషియో "అవును" అన్నారు, కానీ ఆయన అన్న తీరుచూస్తే,
నేను స్కూల్ పూర్తయ్యాక కూడా మరో పదేళ్ళు అక్కడే ఉంటానేమో అన్నట్లుగా అనిపించింది.
హ్యారియట్.
నువ్వు నిద్ర పోవాల్సిన సమయం దాటి పోయింది.
నేను ఏదీ మర్చిపోకుండా ఉండాలని ప్రతి విషయం రాయాలని అనుకుంటున్నాను.
నేను ఇంకొంతసేపు మేలుకుని ఉండొచ్చా?
ఎవరికీ చెప్పనులే.
ఓల్ గోలీ, నేను మామూలు రచయిత కావాలని అనుకోవడం లేదు,
నేను ఒక గొప్ప రచయితని కావాలని అనుకుంటున్నాను.
అయితే, నువ్వు ప్రతి విషయం గురించి తెలుసుకోవాలి.
మరి ప్రతి విషయం గురించి తెలుసుకోవాలంటే...
ప్రతి విషయాన్నీ చూడాలి.
మరి ప్రతి విషయాన్నీ చూడాలంటే...
నువ్వు స్పైగా మారాలి.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిల్స్ అనువదించింది: రాధ